Overordnet ROS

Beredskapsplan for Aure kommune

Overordnet beredskapsplan

Vedtatt av Aure kommunestyre 21.03.17, sak 11/17

Sist revidert av kriseledelsen 28.02.25

Delplaner for tjenesteområder

Plan for kriseledelse

Overordnet beredskapsplan

Varslingslister

Psykososialt kriseteam

Tiltakskort

Krisekommunikasjon og befolkningsvarsling

Innholdsfortegnelse

[1. Målsetting 3](#_Toc192675044)

[2. Lovgrunnlag 3](#_Toc192675045)

[3. Oversikt over beredskapsplanverket 4](#_Toc192675046)

[4. Ansvarsfordeling 5](#_Toc192675047)

[5. Krisestøtteverktøy 5](#_Toc192675048)

[6. Opplæring, øvelser og evaluering 6](#_Toc192675049)

[7. Ajourhold av beredskapsplanverket 7](#_Toc192675050)

# Målsetting

Det er en overordnet målsetning at Aure skal være en trygg kommune å bo i.

Aure kommune skal forebygge uønskede hendelser gjennom å ta beredskapsmessige hensyn ved all kommunal planlegging, utbygging og drift. Når uønskede hendelser likevel skjer, skal kommunen kunne håndtere situasjonen på en slik måte, at kritiske samfunnsfunksjoner kan opprettholdes og normal drift gjenopptas så raskt som mulig.

Beredskapsplanverket bygger på kommunens overordnede ROS-analyse, som gir kunnskap, oversikt og bevissthet om de viktigste risiko- og sårbarhetsområdene i kommunen.

# Lovgrunnlag

Kommunens arbeid med samfunnssikkerhet og beredskap reguleres av Sivilbeskyttelsesloven og Forskrift om kommunal beredskapsplikt. Om kravet til beredskapsplan sier forskriften i § 4:

*Kommunen skal være forberedt på å håndtere uønskede hendelser, og skal med utgangspunkt i den helhetlige risiko- og sårbarhetsanalysen utarbeide en overordnet beredskapsplan. Kommunens overordnede beredskapsplan skal samordne og integrere øvrige beredskapsplaner i kommunen. Den skal også være samordnet med andre relevante offentlige og private krise- og beredskapsplaner.*

*Beredskapsplanen skal som et minimum inneholde:*

|  |  |
| --- | --- |
| *a.* | *en plan for kommunens kriseledelse som gir opplysninger om hvem som utgjør kommunens kriseledelse og deres ansvar, roller og fullmakter, herunder hvem som har fullmakt til å bestemme at kriseledelsen skal samles.* |
| *b.* | *en varslingsliste over aktører som har en rolle i kommunens krisehåndtering. Kommunen skal informere alle som står på varslingslisten om deres rolle i krisehåndteringen.* |
| *c.* | *En ressursoversikt som skal inneholde opplysninger om hvilke ressurser kommunen selv har til rådighet og hvilke ressurser som er tilgjengelige hos andre aktører ved uønskede hendelser. Kommunen bør på forhånd inngå avtaler med relevante aktører om bistand under kriser.* |
| *d.* | *evakueringsplaner og plan for befolkningsvarsling basert på den helhetlige risiko- og sårbarhetsanalysen.* |
| *e.* | *plan for krisekommunikasjon med befolkningen, media og egne ansatte.* | |

*Beredskapsplanen kan utarbeides som en handlingsdel til kommunedelplanen i henhold til plan- og bygningsloven.*

# Oversikt over beredskapsplanverket

Overordnet ROS

Overordnet beredskapsplan

Delplaner for tjenesteområder

Plan for kriseledelse

Brannordning

Helse og omsorg

Andre områder

Barnehage og skoler

Vannforsyning

Krisekommunikasjon og befolkningsvarsling

Psykososialt kriseteam

Varslingslister

Tiltakskort

# Ansvarsfordeling

|  |  |
| --- | --- |
| **Rolle** | **Ansvar** |
| Kommunestyret | Kommunestyret vedtar overordnet ROS-analyse og overordnet beredskapsplan, samt mål, retningslinjer og delplaner for beredskapsarbeidet i kommunen. |
| Kriseledelsen | Kriseledelsen er kommunens operative styringsorgan som trer inn når en uønsket hendelse oppstår og skal håndteres. Kriseledelsen består av ordfører, varaordfører, kommunedirektør, politistasjonssjef, informasjonsansvarlig og kommunens beredskapskoordinator.  🡪 Se Plan for kriseledelse. |
| Ordfører | Ordfører har det overordnede ansvaret og er kriseledelsens leder. I en krisesituasjon er ordføreren kommunens ansikt utad, og den som uttaler seg til pressen.  🡪 Se Retningslinjer for krisekommunikasjon og befolkningsvarsling*.* |
| Kommunedirektør | Kommunedirektøren har det øverste administrative ansvaret for kommuneorganisasjonen, i krisesituasjoner så vel som normal drift. Kommunedirektøren har ansvar for at de overordnede målsettingene for arbeidet med samfunnssikkerhet og beredskap blir fulgt. |
| Beredskaps-koordinator | Beredskapskoordinator følger opp og koordinerer beredskapsarbeidet i kommunen, blant annet gjennom deltakelse i ROS-analyser og gjennom planlegging og gjennomføring av øvelser, oppfølging av krisestøtteverktøy og oppdatering av beredskapsplanverk. Beredskapskoordinator er kontaktperson opp mot Statsforvalteren i det praktiske beredskapsarbeidet. |
| Enhetsledere | Enhetsleder har ansvar for å sikre tjenestetilbudet til innbyggerne også i en krisesituasjon. Enhetsleder skal sørge for at virksomheten vurderer risiko- og sårbarhet med utgangspunkt i den overordnede ROS-analysen, at beredskapsdelplaner og retningslinjer utformes i tråd med dette, og at planer og retningslinjer gjøres kjent for de ansatte. |

# Krisestøtteverktøy

Aure kommune benytter «RAYVN» som elektronisk krisestøtteverktøy.

Et krisestøtteverktøy er helt essensielt for effektiv ledelse, håndtering og deling av informasjon under hendelser der tid er en viktig faktor. RAYVN bidrar til å koordinere og organisere informasjon under uønskede hendelser, der direktorater, statsforvaltere, sivilforsvardistrikter, kommuner og andre er involverte i håndteringen.

# Opplæring, øvelser og evaluering

Aure kommune skal regelmessig øve på krisehåndtering:

|  |  |
| --- | --- |
| **Type øvelse** | **Beskrivelse** |
| Fullskalaøvelse | Aure kommune har som mål å gjennomføre en fullskalaøvelse minimum hvert 4. år i samarbeid med andre etater, f.eks. statsforvalter, sivilforsvar, blålysetater eller helseforetak. |
| Øvelse i kriseledelse | Kriseledelsen skal øve årlig på håndtering av en uønsket hendelse. Dette kan skje i form av en diskusjonsøvelse, der ulike problemstillinger knyttet til en hendelse drøftes av kriseledelsen. Øvelsen kan også være mer praktisk rettet, der beredskapsgruppe fra omsorg, deler av kommuneorganisasjonen, eksterne instanser eller lignende deltar. |
| Andre øvelser | Statsforvalteren arrangerer årlig beredskapsøvelser for kommunene, der tema er varsling, rapportering og bruk av krisestøtteverktøy. |
| Opplæring av kriseledelsen | * Opplæring i krisekommunikasjon: Kurs i mediehåndtering for ordfører gjennomføres minimum en gang pr. fireårsperiode. * Opplæring i roller i kriseledelsen: Årlig intern gjennomgang av kriseplanverket, samt ved utskifting av medlemmer. * Opplæring i RAYVN: Medlemmer av kriseledelsen og andre lag/grupper skal kunne håndtere RAYVN, -opplæring etter behov. * Opplæring i UMS: Minst tre personer i kommunen, deriblant en person i kriseledelsen, skal kunne håndtere områdevarsling, -opplæring etter behov. * Beredskapsseminar i regi av Statsforvalteren: Kommunens beredskapskoordinator deltar årlig. * Andre interne eller eksterne kurs vurderes fortløpende.   Medlemmer i kriseledelsen plikter å holde seg oppdaterte på gjeldende planverk. |
| Opplæring av ansatte | Enhetsledere har ansvar for at beredskapsplanverket gjøres kjent for ansatte, ved nytilsettinger og etter årlig revisjon av planverket. Behov for øvelse på ulike tjenesteområder vurderes av enhetsledere på bakgrunn av ROS-analyser og beredskapsdelplaner på enheten. |
| Enhetsledere | Enhetsleder har ansvar for å sikre tjenestetilbudet til innbyggerne også i en krisesituasjon. Enhetsleder skal sørge for at virksomheten vurderer risiko- og sårbarhet med utgangspunkt i den overordnede ROS-analysen og at beredskapsdelplaner og retningslinjer utformes i tråd med denne.  Planer og retningslinjer skal gjøres kjent for alle ansatte. |

I alle øvelser der kriseledelsen er involvert, skal det føres logg i RAYVN.

Alle øvelser skal evalueres så snart som mulig etter at øvelsen er avsluttet. Erfaringer og funn fra øvelsen nedtegnes i referat, og legges til grunn for evt. revisjon av beredskapsplanverket.

Alle som har deltatt i håndteringen av den uønskede hendelsen skal også delta i evalueringen. Det utarbeides en skriftlig rapport i RAYVN, som også arkiveres i kommunens sak/arkiv-system.

# Ajourhold av beredskapsplanverket

Kommunens beredskapsplanverk skal til enhver tid være oppdatert. Planen skal gjennomgås og evt. revideres av kriseledelsen minimum en gang årlig, jfr. Forskrift om kommunal beredskapsplikt § 6. Oppdatering av varslingslister, ressursoversikter osv. gjøres fortløpende av beredskapskoordinator. Strukturelle endringer godkjennes av kommunestyret.